text: Masser af valg i dit regionale fjernsyn
  26 august 2011 kl. 10.17
  TV SYD sender ekstra om Folketingsvalget. Nyt samarbejde med DR.
  I samarbejde med DRs regionalradioer arrangerer TV SYD tre store valgmøder, hvor alle partier deltager og hvor alle er velkomne til at være med. Det er i Sønderjyllands-Hallen i Aabenraa ? på Bryggen i Vejle og i Musikhuset i Esbjerg.
  
  Så er der valgfest
  Arrangementerne foregår i tidsrummet mellem 15 og 18. Partierne er inviteret til at møde op med alle de kandidater og supportere, de har lyst til ? der bliver boder, flag, valgmateriale m.m. ? rigtig markedsstemning, håber vi.
  
  Fire debatter
  Undervejs vil der blive afviklet fire debatter med deltagelse af fire politikere i hver ? radioerne sender direkte, mens TV SYD optager og sender fra møderne forskudt.
  Både på selve valgdagen og dagen efter sender TV SYD nyhedsudsendelser om morgenen med start kl. 6.30 og hver time frem til kl. 10.30.
  
  Dagen efter
  Dagen efter valget vil TV SYD indsamle personlige stemmer og sætte navne på de folketingsmedlemmer, der bliver valgt.
  Politikerne har givet tilsagn om at komme på TV SYD ? og regionalradioerne vil også være på TV SYD om eftermiddagen dagen efter valget.
  